Държавен вестник, бр. 54, 2016 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  54
(2) Допълнително възнаграждение по ал. 1 
не се изплаща при наличие на основанията по 
чл. 4 и при участие в международни мисии и 
операции в случаите, при които се изплаща 
допълнително възнаграждение за служба в зона 
на непосредствен риск по чл. 9. 
Раздел IIІ
Допълнително възнаграждение за рискове за 
живота и здравето, които не могат да бъдат 
отстранени, ограничени или намалени
Чл. 8. (1) Допълнителни възнаграждения за 
рискове за живота и здравето, които не могат 
да бъдат отстранени, ограничени или намалени, 
ежемесечно се изплащат:
1. на военнослужещите от антитерористич­
ните звена на служба „Военна полиция“ – 50 лв.;
2. на военнослужещи от охранителна и 
контролна дейност или противопожарен кон­
трол – 40 лв.;
3. на военнослужещите, извършващи разслед­
ване и разкриване на престъпления, експерт­
но-криминалистическа дейност, разследване 
на авиационни произшествия и инциденти с 
военни въздухоплавателни средства, директора 
на служба „Военна полиция“ и директорите 
на самостоятелно обособените структури на 
службата и техните заместници – 30 лв.;
4. на военнослужещите, извършващи дей­
ности по осигуряване – 20 лв.
(2) Допълнително възнаграждение по ал. 1 
не се изплаща при наличие на основанията по 
чл. 4 и при участие в международни мисии и 
операции в случаите, при които се изплаща 
допълнително възнаграждение за служба в зона 
на непосредствен риск по чл. 9.
Раздел ІV
Допълнително възнаграждение за изпълнение 
на военната служба на военнослужещите от 
служба „Военна полиция“ в зона на непосред­
ствен риск
Чл. 9. (1) На военнослужещите, участващи в 
операции и мисии извън територията на стра­
ната, се изплаща допълнително възнагражде­
ние за изпълнение на военната служба в зона 
на непосредствен риск в размер 50 на сто от 
основното месечно възнаграждение. 
(2) На военнослужещите, командировани за 
изпълнение на служебни задачи при българските 
контингенти, участващи в операции и мисии 
извън територията на страната, се изплаща 
допълнително възнаграждение за изпълнение 
на военната служба в зона на непосредствен 
риск в размер 50 на сто от основното месечно 
възнаграждение.
(3) Размерът на допълнителното възнаграж­
дение по ал. 1 и 2 се определя, като месечният 
му размер по ал. 1 и 2 се раздели на броя на 
календарните дни в месеца и получената сума 
се умножи по броя на дните на фактическото 
пребиваване в зоната на непосредствен риск.
Раздел V
Допълнително възнаграждение на военно­
служещите от служба „Военна полиция“ за 
постигнати високи резултати в служебната 
дейност
Чл. 10. (1) Допълнително възнаграждение 
за постигнати резултати в служебната дейност 
от военнослужещите от служба „Военна поли­
ция“ се определя в съответствие с вътрешните 
правила за работната заплата в службата.
(2) Вътрешните правила за работната заплата 
в служба „Военна полиция“ се утвърждават от 
директора на служба „Военна полиция“ и се 
отнасят за целия личен състав на службата.
(3) Директорът на служба „Военна поли­
ция“ създава организация в службата за точ­
но формулиране на задачите и дейностите и 
определяне срока за изпълнението им, която 
да позволява на личния състав да изпълнява 
поставените задачи и да извършва дейностите 
точно и в срок.
(4) Допълнително възнаграждение по ал. 1 
за съответния период не се изплаща при:
1. наложено през съответния период дисцип-
линарно наказание;
2. неотработени действително най-малко 
2/3 от работните дни за съответния период;
3. получена най-ниска оценка за индивиду­
алния принос в изпълнението на поставените 
задачи и извършените дейности.
Чл. 11. Допълнителните възнаграждения 
за постигнати резултати в служебната дейност 
в служба „Военна полиция“ се изплащат в 
съответствие с вътрешните правила за ра­
ботната заплата в службата след издаване на 
акт/разрешение на министъра на отбраната за 
изплащане на такива възнаграждения.
Раздел VІ
Допълнително възнаграждение за изпълнение 
на задачи по участие в охраната на държавната 
граница по чл. 57, ал. 1, т. 3 ЗОВСРБ
Чл. 12. (1) На военнослужещите, отдадени 
в заповед за изпълнение на задачи на място 
по участие в охраната на държавната граница 
по чл. 57, ал. 1, т. 3 от Закона за отбраната и 
въоръжените сили на Република България, се 
изплаща допълнително месечно възнагражде­
ние в размер 300 лв.
(2) Допълнителното възнаграждение по ал. 1 
се изплаща пропорционално на календарни­
те дни от месеца, в които военнослужещият 
изпълнява задачи на място по чл. 57, ал. 1, т. 3 
от Закона за отбраната и въоръжените сили 
на Република България.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Специфични условия при изпълнение на 
военната служба“ са такива условия, при които 
се извършват дейности от военнослужещите, 
обусловени от характера и условията на служ­
бата, свързана със: